Som en af de første vælgere stod den socialdemokratiske folketingskandidat Per Husted klar til at stemme, da valget blev skudt i gang i Hadsund.  Han ser tilbage på de seneste ugers valgkamp med stor tilfredshed. - Jeg har utroligt god samvittighed. Der har været hundreder mennesker aktive i min valgkamp. Vi delte de sidste roser ud i går, og vi har simpelthen gjort alt, hvad vi overhovedet kan. Jeg er dybt rørt over den opbakning, der har været her i kredsen, siger Per Husted til TV2/Nord. Ved folketingsvalget i 2007 var Per Husted blot 87 stemmer fra en taburet i Folketinget. I 2009 fik han imidlertid en plads i Folketinget, da Lene Hansen blev borgmester i Brønderslev.

Opsummering:
Efter flere ugers intens valgkamp ser Per Husted (Soc.Dem.) tilbage på det hele med stor tilfredshed.